
Cuelyn Wever- Crs 


PROME MINISTER 


FRONTERA MARITIMO CU VENEZUELA TA HABRI 


E prome barco di fruta y berdura lo yega Aruba di 
Venezuela dialuna awo 


Desde 1 di Mei 2023, Gobierno di Aruba a habri e frontera 
maritimo cu Venezuela y dialuna awor, dia 5 di Juni, e 
prome barco lo yega Aruba cu 15 ton di fruta, berdura y otro 
mercancia. Cu esaki ta habri e posibilidad di por importa fruta 
y berdura y otro mercancianan na prijsnan hopi mas barata for 
di Venezuela yudando asina pa rebaha costo di bida. 


Prome Minister Evelyn Wever-Croes a indica di ta consciente cu 
e proceso aki a dura un poco largo pero ta motibo cu Gobierno 
a enfoca na bin cu un sistema cu ta traha den bienestar di 
Aruba y cu ta safe. Pa siguridad a pone varios condicionnan 
riba mesa, cu den pasado a traha positivamente pa pais Aruba. 


Gobierno ta spera cu e mesun condicionnan aki lo traha un 
biaha mas yudando asina pa combati e costo di bida halto cu 
tin na Aruba actualmente. 


Lamentablemente na Aruba mayoria producto ta importa y cu 
esaki ta bin e inflacion tambe. Pa e motibo aki ta importante 
pa sigui busca alternativanan pa importa productonan mas 
barata via trafico maritimo. Pa loke ta trata trafico aereo, esaki 
ainda ta satus guo. Gobierno ta trahando riba un analysis di 
e riesgonan pa mira kico ta locual cu mester tuma luga, den 
cierto casonan mester cambia ley of proceduranan prome cu 
por yega asina leu na habri e frontera aereo. 

Prome Minister Evelyn Wever-Croes: 


GOBIERNO DI ARUBA A ENTREGA E 
LANDSBESLUIT NA TUR EMPLEADO DI 
KORRECTIE INSTITUUT ARUBA (KIA) 


Diahuebs mainta na Hyatt Place a tuma luga e clausura di 
e re-organisacion di KIA. Prome Minister Evelyn Wever- 
Croes hunto cu Minister Rocco Tjon tabata presente na e 
gran evento aki na unda a entrega e lansbesluit na tur e 170 
personal di Korrectie Instituut Aruba (KIA). E reorganisacion 
aki a cuminsa na afia 2009 у awe, 13 afia despues a logra 
finalis'e. Esaki sigur no lo tabata posibel sin e determinacion 
di e actual Minister di Husticia Rocco Tjon cu hunto cu e team 
di trahadonan, Directiva di KIA, sindicatonan y Departamento 
di Recurso Humano a dedica na finalisa e proyecto aki. “Esaki 
ta otro muestra cu union ta e forsa pa logra cosnan grandi”, 
Prome Minister a expresa. 


Tambe, Prome Minister, den nomber di Gobierno di Aruba a 
sigura e trahadonan cu nan no a wordo lubida, у cu Gobierno 
ta trahando duro na purba уеда na un solucion pa cu e instituto 
importante aki. 


"Мі kier gradici Departamento di Recurso Humano, 
sindicatonan, ex Minister di Husticia Andin Bikker cu a cuminsa 
cu e proyecto aki durante pandemia, Minister Rocco Tjon cu 
a finalisa e proyecto, y tur empleado pa nan determinacion y 
dedicacion pa cu esaki. E no ta facil, pero ora tin union, por 
logra cosnan grandi pa Aruba. Masha pabien na tur empleado 
cu e promocion y reorganisacion aki y cu Dios sigui guia boso 
den e trabou grandi cu boso ta bin ta hacienda," Prome Minister 
a expresa. 

MINISTER MADURO TA ATENDE REUNION DI 


Amara Мае 


MINISTER 


STEERING COMMITTEE DI CARTAC NA BARBADOS 


CARTAC ta yuda Aruba cu diferente asistencia tecnico y training 


E siman aki Minister Maduro di Finansa ta atende e reunion 
di Steering Committee of the IMF Caribbean Technical 
Assistance Center (CARTAC) na Barbados. CARTAC ta IMF 
su organisacion cu ta yuda cu asistencia tecnico y training 
den e region di Caribe. Na aña 2018 Aruba а рта miembro di 
CARTAC y desde e momento eynan Aruba su institutonan a bin 
ta ricibi varios asistencia tecnico y tambe training importante 
pa capacitacion di e personal publico. 


CARTAC ТА BRINDA 
ASISTENCIA NA ARUBA 

Por menciona cu САКТАС a yuda 
Departamento Economico cu e modelo 
macro-economico MARUBA. Na Oficina di 
Estadistica CBS, CARTAC a yuda cu Aruba 
su Cuentanan Nacional y tambe cu CBS su 
Estadistica di Prijs. E personal di CBS por a 
atende diferente seminario di CARTAC pa 
amplia nan conocemento. Na Departamento 
di Aduana tambe CARTAC a brinda asistencia 
riba topiconan manera ‘Performance 


DIFERENTE 


Management, Risk Management, Post Clearance Audit y 
Trusted Trader Program. CARTAC a haci un evaluacion 
tambe di e funcionamento di Departamento di Impuesto 
den cual a para keto na e funcion administrativo, auditoria, 
servicio na cliente, proceso di obheccion (bezwaar), atraso 
den procesa declaracion di impuesto y restitucion. Banda 
di esaki CARTAC a haci un evaluacion di Aruba su sistema 
fiscal y a asisti DIMP den e trabounan riba introduccion di un 
BTW pa Aruba. Na Departamento di Нпапза DF, CARTAC 
ta yuda cu scenario pa refinancia e debe di COVID-19 traha 
cu Hulanda, y cu planificacion fiscal den cual ta mehora e 
proceso presupuestario y ta fortifica e maneho financiero di 
Aruba. Personal di DF tambe a participa na varios seminario di 
capacitacion di CARTAC riba maneho di debe. Banco Central 
tambe ta ricibi asistencia tecnico di CARTAC pa por haci, entre 
otro, un bank stress-testing. 


Aruba ta sigui apoya e trabou di CARTAC den region di Caribe 
Minister Maduro lo hiba palabra durante e reunion di e Steering 
Committee na unda lo elabora riba tur e asistencia y training 
cu CARTAC ta brinda na Aruba. E mandatario den nomber di 
Gobierno di Aruba, lo duna un 'commitment' cu Aruba lo sigui 
apoya e trabou importante cu CARTAC ta desplega den nos 
region. 


| 


CARIBBEAN REGIONAL E 


ARTAC 


TECHNICAL ASSISTANCE CENTRE 


+ 

MINISTER DI CULTURA A BISHITA ALGUN MUSEO CU 
TA PERTENCE NA E RED CULTURAL DI EL BANCO DE LA 
REPUBLICA DE COLOMBIA CU TA SIGURA ACCESO LIBER 
NA ARTE Y CULTURA NA E PUEBLO COLOMBIANO 


Ta explora posibilidad pa financia acceso liber na arte y cultura na Aruba 


> a 


Recientemente Minister Madurotabata na Bogota riba invitacion 
di Embahador di Reino Hulandes na Colombia pa haci apertura 
di e exposicion "20 Objetos: Una Historia de Aruba у Curazao”, 
cu a tuma luga na Biblioteca Luis Angel Arango. E mandatario 
a haci uzo di e oportunidad pa bishita algun museo cu hunto cu 
e Biblioteca Luis Angel Arango ta forma parti di e red cultural 
di Banco de la Republica. Minister Maduro a bishita Museo di 
Oro y tambe e Museo di Arte Miguel Urrutia MAMU den cual 
tin e Museo di Botero y e exposicion 'Sanaduria, mediaciones 
para tejer sentidos plurales de la paz', cu ta un exposicion 
di e Centro de Pensamiento Pluralizar la paz di Universidad 
Nacional di Colombia. Na Colombia e acceso na arte y cultura 
ta ancra den e Constitucion y Banco de La Republica, cu ta e 
banco central di Colombia, ta percura pa e acceso aki atraves 
di nan red di biblioteca y museo. Minister Maduro a haci un 
bishita pa asina explora e posibilidad pa organisa y sigura e 
acceso na arte y cultura na Aruba na un miho manera. 


Na cada museo Minister Maduro a wordo cordialmente ricibi 


- > 


PD OT | 


y a haya un recorido y splicacion amplio. Na Museo di Oro e 
mandatario a combersa cu e directora sra. Maria Uribe cu a 
expresa e deseo cu ta biba pa hopi aña caba cerca nan pa 
un parti di e coleccion di Museo di Oro por wordo exhibi den 
Aruba su Museo Arkeologico Nacional. Na MAMU e mandatario 
tabata tin e placer di cera conoci cu e obranan di Fernando 
Botero y e coleccion priva di e artista mundialmente reconoci 
den cual ta figura un Picasso. E Museo di Botero tin un di 
e coleccionnan di arte mas importante den Latino America, 
cu danki na e patronahe di Banco di La Republica ta di liber 
acceso na publico. Na MANU tambe Minister Maduro por a 
bishita e exposicion Sanaduria cu ta un exposicion den cual 
ta explora diferente practica y sabiduria con pa yega na paz. 


Ta e intencion di Minister Maduro pa explora e posibilidad pa 
na Aruba tambe crea e siguridad cu museonan y salanan di 
exposicion por bay conta cu e fondonan necesario pa asina 
por keda ofrece espacio pa e Pueblo di Aruba por cera conoci 
cu arte y biba nos cultura. 

POTRETNAN DI MUSEO 
DI RED CULTURAL 

Dengue Okoker 


MINISTER 


DI SCOL SALUDABEL TA CUMINSA UN ERA NOBO 


Diaranson atardi Minister Oduber tabata na Hyatt Place 
caminda a tuma luga e firmamento di un decreto ministerial 
entre Ministerio di Salud Publico, Ministerio di Епзећапза у 
Ministerio di Asuntonan Social. Di e manera aki a oficialmente 
institui e “stuurgroep” nacional di Scol Saludabel. 


E programa di Scol Saludabel ta forma parti di e Plan Nacional 
di prevencion di malesanan no transmisibel. Minister Oduber a 
splica cu e plan aki ta un plan integral cu a cuminsa na aña 2020 
pero a para door di e pandemia. Pero manera cu pandemia a 
pasa e plan nacional di prevencion a cuminsa continua mas 
lihe posibel. 

Tres ministerio ta uni pa duna sosten financiero na un programa 
cu ta enfoca den crea un estilo di bida saludabel y hasi esaki 
pa implementa como rutina pa alumnonan y scolnan aki na 
Aruba. 


Den e programa Scol Saludabel no solamente ta enfoca riba 
salud fisico pero tambe riba salud mental, movecion y bienistar 
total di e muchanan. Mas salud un mucha ta, mas productivo e 
ta den bida. Otro programa cu semper tin e sosten di Minister 
Oduber ta e programa di JUMP18 cu ta wordo dirigi pa dr. 
Busari. 

Minister Oduber ta kere firmemente den campafianan y 
programanan di prevencion. Prevencion ta e yabi pa tin un 
fondo di AZV cu ta keda sostenibel den futuro y pa haci esaki 
posibel nos mester cuminsa na nos muchanan. Actualmente tin 
10 scol cu ta participando na e programa pero e meta ta pa tur 
scol basico y den futuro scolnan secundario tambe participa. 
Minister Oduber a gradici y desea tur e dapartamentonan cu ta 
bay participa na e proyecto hopi exito. E mandatario a gradici 
su coleganan Minister Endy Croes y Minister Rocco Tjon pa 
nan sosten. 


Un danki na departamento di salud publico / Jeugd Gezondheids 
Zorg, departamento di asuntonan social, SKOA, SPCOA, IPA, 
DPS y GSA pa nan participiacion na un manera hopi activo. 
Ban nos tur hunto haci e proyecto aki uno sumamente exitoso 
pa nos muchanan. Un pabien na e stuurgroep di Scol Saludabel 
cu a keda institui. 

Minister Oduber ta sigur cu den futuro Aruba lo bay logra tin 
un comunidad mas saludabel y mas participativo cu sigur lo 
contribui na un desaroyo positivo pa nos pais. 


COSTO DI TRANSPORTE 

Pd / Pea 

Pron! lor. loro 

Geoffrey Wever 
# 


MINISTER 


Y DIFICULTADNAN 


LOGISTICO DISCUTI NA E "BUSINESS ROUNDTABLE" 


== T go А = Р == 
Transporte di productonan di Colombia pa Aruba tin su 
retonan pa nos comerciantenan. Mirando e importancia pa 
trece solucion pa esaki, durante e Business Rountable: Cost 
of Transportation & Logistics, un grupo di empresario di Aruba 
hunto cu empresanan Colombiano di transporte y logistica 
a hiba discussionnan riba e retonan di transporte maritimo y 
aereo di productonan pa Aruba. 


Jan-Willem van Bokhoven, director di Holland House a duna 
un introduccion riba e interes pa y importancia di fomenta mas 
comercio entre Aruba y Colombia. E meta die combersacionnan 
tabata terce solucionan pa e retonan logistico, pa asina 
haci transporte di producto pa Aruba mas facil, mas barata, 
y mas frecuente. Esaki lo trece un beneficio grandi pa nos 
consumidornan. 


Aruba kier accelera y engradece comercio cu Colombia. 
Apesar di tin solamente 110 mil habitante, Aruba ta ricibi un 
cantidad grandi di turista stay-over y di crucero pa aña, cu un 
demanda grandi pa producto y servicionan. Nos economia ta 
draai grandemente riba Dollar, cual cu un prijs di intercambio 
halto compara cu e Peso Colombiano, por ta beneficioso tambe 
pa companianan Colombiano inverti den Aruba. 


Informacion valioso y interesante riba e proceso di transporte 
a keda presenta. Definitivamente tin demanda grandi pa 


AS 


productonan di Colombia for di Aruba, pero lo rekeri cooperacion 
entre importadornan di Aruba hunto cu Gobierno di Aruba pa por 
logra palabracionnan mas beneficioso pa ambos importador y 
exportador. 


Minister Geoffrey Wever a concorda hunto cu Camara di 
Comercio pa nan lidera e combersacionnan entre empresanan 
local, pa mira ki "draagvlak" tin pa coopera hunto riba 
importacion. E tamaño di nos mercado ta trese retonan manera 
volumen y consistencia pero e boluntad tey pa trece solucionan 
factibel. 


Minister Wever ta kere firmemente cu si logra crea cierto 
palabracionnan entre importadornan local, y cu esfuerso 
di Gobierno di Aruba pa mehora algun retonan logistico, 
lo por berdaderamente haci un diferencia positivo riba e 
prijs di productonan, y asina tambe e costo di bida pa nos 
ciudadanonan. 

Minister Geoffrey Wever: 


MINISTER GEOFFREY WEVER A REUNI CU EMBAHADOR 
HULANDES DI REPUBLICA DOMINICANA 


Diamars 30 di mei, minister di asuntonan economico, 
comunicacion y desaroyo sostenibel, Sr. Geoffrey Wever tabata 
tin un reunion ameno hunto cu embahador di Reino Hulandes 
na Republica Dominicana, esta S.E. Frank Keurhorst. 


Entre otro a combersa riba temanan economico, manera e 
relacion di comercio entre Santo Domingo y Aruba. Tambe a 
elabora riba e Trade Mission di Colombia cual recientemente a 
шта luga, у e rol importante cu e embahada di Reino Hulandes 
a hunga den haci esaki un exito. 


Relacionnan bilateral ta keda importante, y mester mantene 
cooperacion saludabel entre paisnan bisiña. Aruba riba su 
mes como un pais chikito ta hopi dependiente di otro paisnan 
pa comercio. Aunke Republica Dominicana ta mas grandi y 
tin mas tereno cu Aruba, e tambe tin su retonan y tambe ta 
dependiente di producto y servicionan for di afo, como tambe 
dependiente riba su mercado di turismo. 


Minister Geoffrey Wever ta contento cu e bishita di embahador 
Keurhorst, y ta habri pa traha hunto cu embahada di Reino 
Hulandes unda ta posibel pa mehora lasonan comercial, y 


resolve cualkier retonan di logistica cu por existi, pa asina 
promove comercio y nos comerciantenan mas den exterior y a 
cuminsa papia cu e proximo trade mission por ta pa Republica 
Dominicana. 


DUCAPRO A PRESENTA UN PLAN PA PROMOVE E 
INDUSTRIA CREATIVO Y PROTEHA E ARTISTANAN 


Den un reunion diaranson 31 di mei, minister Geoffrey 
Wever a ricibi un presentacion for di Dutch Caribbean 
Performance Rights Organization (DUCAPRO) 
riba e posibilidadnan pa fomenta un Creative Music 
Industry mas vibrante na Aruba. Dirigi pa Sr. mr. David 
Kock, DUCAPRO ta un organisacion cu su meta ta 
pa fomenta un industria creativo mas lucrativo pa e 
artistanan, door di proteha nan propiedad intellectual 
mas activamente. 


Parti di e maneho economico ta pa promeve e 
promising sectors, pa cual e creative industry ta forma 
parti di dje. E industria creativo ta importante pa 
proteha y promove esnan cu activamente ta creativo 
den e industria aki. Na Aruba ta un di e tiki luganan na 
mundo caminda no conoce e norma di paga artistanan 
(creador di arte, musica) pa e derecho di uza nan 
creacion. DUCAPRO a mustra riba posibilidadnan 
economico si por "monitize" e artenan creativo pa 
asina sostene e porvenir di e artistanan. 


Minister Geoffrey Wever a gradici sr. David Kock y su 
yiu homber pa tuma e tempo pa duna Ministerio di 
Asuntonan Economico e presentacion aki. 

MINISTER ENDY CROES TA FELICITA COLEGIO 
ARUBANO CU ATITULA CAMPEON DEN 
VOLLEYBALL С MUCHA MUHE DI WEGANNAN 
ESCOLAR 2023 


Diaranson atardi, den un encuentro interesante a tuma luga 
final di Volleyball C Mucha Muhe na Compleho Deportivo 
Frans Figaroa. Na prome luga a keda Colegio Arubano, sub 
campeon a sali Colegio San Augustin, na tercer luga Colegio 
Santa Filomena y na di cuater luga La Salle College. 


Minister Endy Croes ta desea tur scol cu ta participando den 
e competencia di Weganan Escolar 2023 hopi exito. Alabes 


ta invita henter Pueblo di Aruba pa bin duna sosten na nos 
mucha- y hobennan den diferente disciplina durante e dianan 
binidero. Alabes Minister Endy Croes ta invita pueblo di Aruba 
pa e clausura di Weganan Escolar 2023 cu ta tuma luga dia 
9 di juni cuminsando pa 5:30 PM na Joe Laveist Sport Park 
na San Nicolas. Tambe, pa e competencia di Baile Deportivo 
y Cultural cu ta tuma luga di 10 di juni pa 5:00 PM na Aruba 
Entertainment Center na Dakota. 

COMPETENCIA DI WEGANAN ESCOLAR 2023 
A CONTINUA 


Diamars atardi, Weganan Escolar a continua na Compleho 
Deportivo Frans Figaroa den e disciplina di Futbol B Mucha 
Homber. Ganado di poule A: Colegio Sagrado Curason y 
ganado den poule C: St. Fransiscus College. Ambos scol a 
clasifica pa e final cu ta tuma luga dia 8 di juni. Den poule B tin 
un empate entre Cacigue Macuarima School y Pius X School y 
diahuebs awo, dia 1 di juni ta bay hunga un wega di desempate 
pa determina e scol ganado di poule B. Durante e dianan 
binidero tin mas competencia entre e scolnan preparatorio, 
scol basico y scol secundario. 


Minister di Епзећапза у Deporte Endy Croes ta desea tur scol 
cuta participando den e competencia di Weganan Escolar 2023 
hopi exito. Alabes ta invita henter Pueblo di Aruba pa bin duna 
sosten na nos mucha- y hobennan den diferente disciplina 
durante e dianan binidero. Alabes Minister Endy Croes ta invita 
pueblo di Aruba pa e clausura di Weganan Escolar 2023 cu ta 
шта luga dia 9 di juni cuminsando pa 5:30 PM na Joe Laveist 
Sport Park na San Nicolas. Tambe, pa e competencia di Baile 
Deportivo y Cultural cu ta tuma luga di 10 di juni pa 5:00 PM na 
Aruba Entertainment Center na Dakota. 

MINISTER ENDY CROES TA DESEA SV DAKOTA 
HOPI EXITO DEN E CAMPEONATO DI CONCACAF 
CARIBBEAN CLUB SHIELD 2023 NA AUGUSTUS 


Minister Endy Croes a reuni cu Sr. Gilmar Croes, Sr. Carl 
Michael Bikker y abogado Sr. Rossi Marchena. Durante e e 
reunion a trece e peticion dilanti ekipo di futbol SV Dakota 
haya sosten pa e biahe na augustus di e aña aki. Manera ta 
conoci, SV Dakota-Division di Honor a titula campeon den e 
Campeonto di Futbol 2021-2023 di Aruba. Pa e motibo aki, 
SV Dakota ta biahando augustus binidero na Saint Kitts pa 
e campeonato di CONCACAF Caribbean Club Shield 2023, 
unda cu e ekipo campeon di 16 diferente isla den Caribe lo 
competi contra otro. 


Basaribaesaki, CONCACAF tin basta reglamento e.o. momento 
cu un ekipo di futbol representa nan pais, nan ta cubri costo di 
p.e. estadia, alimentacion, seguro y gran parti di e ticketnan. 
Ademas, tin cierto condicion cu e ekipo cu ta participa tin cu 
cumpli cu ne, pa e motibo aki SV Dakota a acerca Ministerio 


di Deporte pa busca sosten pa por representa Aruba den e 
campeonato di CONCACAF Caribbean Club Shield 2023. 
Tambe, a dialoga brevemente di e derayonan en general di SV 
Dakota. Minister Endy Croes ta desea ekipo di SV Dakota hopi 
exito den e campeonato na Saint Kitts augustus binidero. 

RA. 


CLEMENTIA EUGENE CU SU INVESTIGACION 


RELACIONA CU ABUSO DI 


MUCHA 


Sra. Clementia Eugene ta 
Interim Program Manager 
di Departamento di 
Trabou y Desaroyo Social 
(Department of Social 
Work and Development) 
na Universidad di Aruba. 
15 di mei ultimo, Dia 
Internacional di Ратіа, 
Sra. Eugene a presenta 
na Minister di Enseñansa 

y Deporte Sr. Endy Croes, 
| Minister di Asunto Social y 
| Husticia Sr. Rocco Тјоп у 

directora di Departamento 
di Asunto Social Sra. Rosanna van Dijk e resultadonan di su 
investigacion titula: Child Maltreatment Prevalence Rate in 
Aruba. 


Sra. Eugene a informa cu e resultadonan di e estudio ta revela 
un promedio di abuso a lo largo di bida di 78.4%. Esaki ta nifica 
cu 8 di cada 10 mucha na Aruba ta experiencia abuso den 
nan bida. Tambe, e resultado a indica cumas mucha muhe ta 
experiencia abuso cumucha homber. Durante e presentacion, 
Sra. Eugene a duna Gobierno di Aruba diferente recomendacion 
cu por aplica pa garantisa proteccion, sobrevivencia, evolucion 
di capacidad humano y florecemento di mucha. Un di e 
recomendacionnan cu a duna ta pa tin trahado social na tur 
scol di Aruba, cuminsando den scol preparatorio. A recomenda 
pa incorpora Codigo di Proteccion y Señal di Siguridad na 
Instituto Pedagogico Arubano (IPA), den Programa di Trabou 
Social (Social Work Programs) na EPI y Universidad di Aruba. 
Minister Endy Croes ta felicita Sra. Eugene cu e investigacion 
amplio cu el a haci encuanto abuso di mucha. Esaki sigur lo 


contribui na e maneho y lo yuda Gobierno di Aruba momento 
cu mester tuma decisionnan esencial. 


Tur esnan cu ta desea di haya un copia di e resumen di e 
investigacion na Hulandes, Ingles, Spaño of Papiamento por 
mail Sra. Eugene na clementia.eugene@ua.aw pa ricibi un 
copia. 

ARUBA CU PRESENTACION RIBA TURISMO NA 
EMBAHADOR DI KAZACHSTAN 


IPD ау за 


Director di ATA Europa Tirso Tromp a duna un presentacion 
пра Aruba como destinacion turistico na embahador Askar 
Zhumagaliyev di Kazachstan. Tambe presente tabata Minister 
Plenipotenciario mr. Ady Thijsen, 


E presentacion aki a sali for di e combersacion cu Minister 
Thijsen tabata tin cu embahador Zhumagaliyev unda e 
embahador a indica cu Aruba por ta un destinacion potencial 
pa turismo for di Kazachstan y pesey elo ta interesa pa haya 
un presentacion pa papia esaki cu e autoridadnan riba e tereno 
di turismo na Kazachstan. Embahador Zhumagaliyev a bisa cu 
Kazachstan ta e pais den Central Asia cu economicamente ta 
hopi mas fuerte. Esey ta trece cune cu e promedio di habitante 
di Kazachstan cu por viaha, ta buscando destinacionnan mas 
leu cu loke ya caba nan conoce por ehempel Singapore y 
Dubai. Actualmente tin turista for di Kazachstan cu ta bishita 
Republica Dominicana. Aruba sigur por ta un opcion pa loke e 
turista aki ta busca. 


Sr. Tromp den su presentacion a elabora riba kico Aruba ta 
brinda como destinacion turistico. E atraccion mas grandi di 
Aruba cu ta su playanan y su hendenan amical y servicial. 
Tambe cu Aruba tin un bon infrastructura pa loke ta un 
aeropuerto sofistica, bon caratera y Aruba ta “safe”. Ela repasa 
tambe riba e contrast por ehempel entre e costa zuid, cu awa 
calmo y e costa nort di Aruba, cu laman mas bruto. Tambe sr. 
Tromp a mustra riba e diferencia den e ciudad Oranjestad y 
San Nicolas. Banda di a ilustra e producto turistico di Aruba, 
Sr. Tromp a duna tambe un bista riba e factor cu turismo ta 
hunga den e economia y GDP di Aruba. Tambe con Aruba a 
bin ta recupera for di e pandemia y cu te ainda e mercado 
Mericano ta forma casi 80 porciento di tur e turistanan cu ta 
bishita Aruba. 


Embahador Zhumagaliyev a gradici Tirso Tromp pa e bunita 
presentacion y a bisa cu awor lo mester bai na traha pa 
interesa e turista for di Kazachstan pa bishita Aruba. Pero 
prome lo mester traha riba un punto cardinal pa logra esaki, cu 
ta e conneccion aereo entre Kazachstan y Aruba. Embahador 
Zhumagaliyev а bisa cu na e momento акі tin unicamente vuelo 
di Air Astana pa Amsterdam desde Agtau, cu ta un ciudad hopi 
chikito cu principalmente ta drei rond di e industria petrolero. Pa 
interesa turismo for di Kazachstan pa Aruba lo ta mas factibel 
si tin un conneccion cu Almaty, cu ta e ciudad mas grandi di 
Kazachstan cu mas cu 2 miyon habitante. 

Minister Thijsen a bisa cu e ta mira aki un oportunidad grandi 
pa KLM cu via Schiphol por hiba e turista for di Kazachstan 
Aruba y lo ta bon pa toca e tema aki riba nivel gubernamental. 
Tambe lo interesante si na nivel di aeropuerto y aerolinea papia 
riba e posibilidad aki. 


Diahuebs 1 Juni 2023 


CONFERENCIA DI PRENSA HUBENIL (© 


EDICION #2 


_— Tr 
Telearuba 


Bo kier ta un Periodista 
pa un dia? 


Si esaki ta algo cu bo ta haya great, 
skirbi aki bou cua ta e 3 preguntanan cu ABO 
lo kier puntra sra. Evelyn Wever-Croes 


Durante luna di juni, cada diabierna 4 mucha lo wordo invita na Bestuurskantoor pa 

por haci nan preguntanan na Prome Minister. Cada siman, un periodista lo papia cu 

e muchanan tocante e trabou di periodismo. Dia 7 di juli lo trece tur e 20 muchanan 
hunto pa e ultimo conferencia di prensa hubenil, edicion #2. 

Klas: 


Nomber: Edad: 


ји i Registra na e link: https://forms.office.com/r/kXrNkVcebg 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023. ANA DI UNION Y POSITIVISMO! 


